Elisiv Bakketeig

Elisiv Bakketeig (født 1966) er en norsk jurist med doktorgrad i kriminologi fra Universitetet i Oslo. Bakketeig er ekspert på seksuelle overgrep mot barn, og er forsker I ved Velferdsforskningsinstituttet NOVA ved Oslomet – storbyuniversitetet.

Forskning 
Bakketeig har to hovedforskningsfelt: Vold og overgrep, og barnevernet.

I sin forskning har Bakketeig undersøkt strafferettsapparatets behandling av saker om seksuelle overgrep mot barn, og gjennomført en rekke studier på feltet vold i nære relasjoner. Hun har også forsket på ulike sider ved barnevernets arbeid, som for eksempel forsterhjem, hjelpetiltak, mentorordningen Nattergalen, og medvirkning og ettervern.

I 2017 var Bakketeig én av fire redaktører som utga boken Collabarating Against Child Abuse, som var den første samlede engelskspråklige fremstillingen av nordisk barnehusforskning.

Bibliografi 
 Vold i nære relasjoner - Forståelser, konsekvenser og tiltak, Universitetsforlaget, Oslo 2019, ISBN 9788215032337.
 Collaborating Against Child Abuse - Exploring the Nordic Barnhaus Model, Springer International Publishing AG, 2018, ISBN 978-3-319-58387-7.

Referanser 

Personer tilknyttet Velferdsforskningsinstituttet NOVA
Fødselsdato ikke oppgitt